ไฟแนนซ์ทูเดย์
น่าจับตาออมสิน ยุคหลังเปลี่ยนบอร์ดใหม่แบบโละทั้งยวงเป็นอย่างยิ่งว่า
21 ต.ค. 2554

น่าจับตาออมสิน ยุคหลังเปลี่ยนบอร์ดใหม่แบบโละทั้งยวงเป็นอย่างยิ่งว่า 
จะถูกการเมืองแทรกแซงเรื่องการปล่อยกู้ เพราะลองเข้าไปดูรายชื่อบอร์ดใหม่ ถึงกับต้องถอนหายใจที่มีการดึงคนนอกแวดวงทางการเงินมานั่ง




...ส่วน อารีพงศ์ ภู่ชอุ่ม ปลัดกระทรวงการคลัง ท่าว่าจะได้แช่แป้งนั่งแท่นเป็นประธานคณะกรรมการธนาคารอาคารสงเคราะห์ (ธอส.) ต่อ เพื่อรอสางปัญหาคดีทุจริตเงิน 499 ล้านบาท ของ สมเกียรติ ปัญญาวรคุณเดช ซึ่งยังเหลือการพิจารณาเรื่องความรับผิดทางแพ่ง หลังจากการพิจารณาความผิดทางอาญาไม่มีผู้บริหารรายใดต้องแปดเปื้อน 
...งานนี้ต้องรอชมว่า ถ้ากรณีทุจริตเป็นข่าวใหญ่เช่นนี้แล้วยังไม่มีใครต้องรับผิด จะกลายเป็นบรรทัดฐานการตัดสินคดีของสถาบันการเงินทั้งหมด ที่สำคัญระบบคอร์แบงกิงของ ธอส.ก็ใช่ว่าจะสมบูรณ์ 100% ถ้าคราวหน้ามีคนโกงอีกก็คงโทษระบบอีก และไม่สามารถหาคนมารับผิดได้อีกใช่หรือไม่ 
...เล่นพรรคเล่นพวกกันซึ้งหน้าขนาดนี้ คงไม่แปลกที่โครงการบัตรเครดิตชาวนาของ ธ.ก.ส. ซึ่งมี ธีระชัย ภูวนาถนรานุบาล รมว.คลัง ในฐานะประธานบอร์ด ได้สั่งโละการประมูลรอบแรก จนเมาท์กระจายว่า น่าจะมีการปรับร่างทีโออาร์เพื่อลดสเปกให้บริษัทที่มีสายสัมพันธ์กับการเมืองเข้ามาสวาปามนอนกินค่าธรรมเนียมกันยาวๆ จากสมาชิกเกษตรกรที่มีมากกว่า 3 ล้านราย 
...ที่สำคัญ ล้มประมูลไปตั้งเป็นเดือน แต่ผู้บริหาร ธ.ก.ส.กลับไม่มีใครกล้าตอบเรื่องร่างที่โออาร์ใหม่ว่าจะออกมายังไง สงสัยนอกจากน้ำท่วมประเทศแล้ว ยังลามมาท่วมปากคน ธ.ก.ส.อีกแหงๆ เชื่อว่าโครงการ บัตรเครดิตชาวนาคงเปิดให้บริการได้ไม่ทัน 1 พ.ย. ตามที่ตั้งเป้าหมาย